Sundmaðurinn Anton Sveinn McKee var töluvert frá sínu besta í undanrásum 200 metra bringusunds á Ólympíuleikunum í Tókýó í morgun. Hann komst ekki áfram og segir það gífurleg vonbrigði.
Anton Sveinn synti í öðrum riðli af fimm. Hann fór ágætlega af stað og var fyrstur eftir 100 metra. Á seinni 100 dró hins vegar verulega af honum og hann kom annar í mark í sínum riðli á 2 mínútum og 11,64 sekúndum. Með því varð hann tuttugasti og fjórði í heildina en efstu 16 komust áfram í undanúrslit. Hann hefði þurft að synda á 2 mínútum og 9,95 sekúndum til að komast áfram. Anton keppti aðeins í þessari einu grein og er því úr leik.
Anton segir að honum hafi liðið vel á meðan sundinu stóð og tíminn hafi því komið honum á óvart.
Sagði Anton Sveinn McKee. Þá hefur fimleikakonan Simone Biles dregið sig úr keppni í úrslitum í liðakeppni í fimleikum sem standa nú yfir. Biles er skærasta stjarna bandaríska liðsins sem þykir mjög sigurstranglegt. Ekki hefur verið gefin nákvæm ástæða fyrir ákvörðun Biles en fjölmiðlar greina frá því að orsökin sé líkamlegt álag.
Sundmaðurinn Anton Sveinn McKee hefur lokið keppni á Ólympíuleikunum. eftir að hafa ekki komist áfram úr undanrásum í 200 metra bringusundi. Þá hefur Simone Biles dregið sig úr keppni í úrslitum í liðakeppni í fimleikum.